কলকাতার ১৪ নম্বর ওয়ার্ডের মুরারিপুকুর লেনের কলকাতা ইমপ্রুভমেন্ট ট্রাস্ট (কেআইটি) আবাসনের বাসিন্দা কৃষ্ণা হাজরা (৩৫) ফুলবাগানের একটি নার্সিংহোমে ভর্তি হন ২৪ অগস্ট। উপসর্গ ছিল জ্বর, বমি, পেটে যন্ত্রণা। প্রাথমিক পর্বের পরীক্ষার পরে চিকিৎসকেরা জানান, রোগিণীর অগ্ন্যাশয়ে সমস্যা আছে। চিকিৎসায় ফল না-হওয়ায় রক্ত পরীক্ষা করা হয়। তার রিপোর্টে বলা হয়, ডেঙ্গি হয়েছে কৃষ্ণাদেবীর। সোমবার ওই মহিলার মৃত্যু হয়।